Številka: 0610-29/2021-7

Datum: 27. 7. 2021

Upravna inšpektorica Inšpektorata za javni sektor izdaja na podlagi 307. f člena Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06, 126/07, 65/08, [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034) in [175/2](http://www.uradni-list.si/1/objava.jsp?sop=2020-01-3096) - ZIUOPDVE - v nadaljevanju ZUP), v zadevi inšpekcijskega nadzora Upravne enote Celje, Ljubljanska cesta 1, 3000 Celje (v nadaljevanju UE Celje), ki jo zastopa načelnik █,

# **ZAPISNIK**

# **o opravljenem inšpekcijskem nadzoru**

Inšpekcijski nadzor je bil opravljen na podlagi Letnega načrta dela Inšpektorata za javni sektor za leto 2021 kot sistemski nadzor nad izvajanjem določb ZUP, materialnih predpisov, v delih, ki se nanašajo na procesne določbe za vodenje upravnih postopkov in Uredbe o upravnem poslovanju (Uradni list RS, št. [9/18](http://www.uradni-list.si/1/objava.jsp?sop=2018-01-0353), [14/20](http://www.uradni-list.si/1/objava.jsp?sop=2020-01-0461) in [167/20](http://www.uradni-list.si/1/objava.jsp?sop=2020-01-2919) - v nadaljevanju UUP), in je zajemal obravnavanje vlog strank prejetih po elektronski poti[[1]](#footnote-1) v predpisanih rokih, dostop strank do organa v sistemu naročanja, ter zagotavljanja odzivnosti na klice in pisanje strank.

Inšpekcijski nadzor je bil izveden v prostorih UE Celje in sicer dne 6. 5. 2021. Pri inšpekcijskem nadzoru so bili prisotni █, načelnik UE Ljubljana, █, vodja Oddelka za upravne notranje zadeve in █vodja glavne pisarne.

Osnutek zapisnika o inšpekcijskem nadzoru je bil posredovan organu, da se do ugotovitev opredeli še pred izdajo končnega zapisnika. Na osnutek zapisnika je organ posredoval pripombe (odgovor št. 060-3/2021-5 z dne 22. 7. 2021), do katerih se je upravna inšpektorica opredelila v nadaljevanju tega zapisnika.

1. **Razlog in namen inšpekcijskega nadzora**

V letu 2020 se je zaradi sprejetih ukrepov zaradi razglašene epidemije COVID-19 pri organih način poslovanja s strankami v zvezi z zagotavljanjem dostopa strank in drugih udeležencev do organa in načinom vlaganja vlog bistveno spremenil. Dostop do organa je bil pogosto fizično omejen, če se stranka predhodno ni naročila na storitev pri organu. Organi so pozivali tudi k vlaganju vlog po e-poti. Tak način poslovanja se glede pretekle izkušnje pričakuje tudi v prihodnje.

Upravna inšpekcija je bila v letu 2020 večkrat seznanjena z zamudami pri reševanju vlog na upravnih enotah, ne glede na to, na kakšen način so bile oddane in z očitki, da stranke ne dobivajo povratnih informacij o stanju reševanja njihovih zadev oziroma da ne morejo priti do uradnih oseb, ki rešujejo njihove vloge (da bi pridobili informacije o reševanju njihovih vlog). Zato je bilo potrebno pri upravnih enotah preveriti način in ažurnost obravnavanja vlog e-poti ter sistem naročanja strank za vlaganje vlog v fizični obliki oziroma dostopnost strank do storitev upravnih enot in reševanje vlog v predpisanih rokih. Hkrati je bilo potrebno preveriti zagotavljanje odzivnosti upravnih enot na dopise strank.

Nadzor je zajemal poslovanje organa v času od 1. 1. 2020 do 29. 2. 2020 in od 1. 9. 2020 do 31. 10. 2020, torej v času, ko ni bilo razglašene epidemije in so organi poslovali brez omejitev, ter tudi poslovanja organa v času sprejetih ukrepov zaradi razglašene epidemije[[2]](#footnote-2), in sicer v času od 1. 1. 2021 do 31. 1. 2021.

1. **Normativna ureditev**
2. **Pristojnost upravne inšpekcije**

Pristojnost upravne inšpekcije obsega nadzor nad izvajanjem procesnih določb upravnega postopka, kot je to opredeljeno v določbah ZUP in nad določbami materialnih predpisov, v kolikor slednji na podlagi 3. člena ZUP vsebujejo procesne določbe. Prvi odstavek 1. člena ZUP določa, da morajo po ZUP postopati upravni in drugi državni organi, organi lokalnih skupnosti in nosilci javnih pooblastil, kadar v upravnih zadevah, neposredno uporabljajoč predpise, odločajo o pravicah, obveznostih ali pravnih koristih posameznikov, pravnih oseb in drugih strank. V skladu s 3. členom ZUP se na upravnih področjih, za katera je z zakonom predpisan poseben upravni postopek, postopa po določbah posebnega *zakona.* Po določbah ZUP pa se postopa v vseh vprašanjih, ki niso urejena s posebnim zakonom. Upravna inšpekcija je pristojna tudi za nadzor nad določbami UUP, ki ureja upravno poslovanje organov državne uprave, organov samoupravnih lokalnih skupnosti ter drugih pravnih in fizičnih oseb, če na podlagi javnih pooblastil opravljajo upravne naloge in ni s to uredbo določeno drugače[[3]](#footnote-3).

* 1. **Vloge**

Upravni postopek na zahtevo stranke se začne z vložitvijo vloge, zaključi pa se z izdajo upravnega akta. Po ZUP so z vlogami mišljene zahteve, predlogi, prijave, prošnje, pritožbe, ugovori in druga dejanja, s katerimi se posamezniki ali pravne osebe oziroma organizacije obračajo na organ javne in državne uprave (v nadaljevanju organi).

Z različnimi vlogami se stranke obračajo na organe in pomembno je, da organi vedo, kako z vlogo pravilno ravnati. ZUP[[4]](#footnote-4) daje strankam možnost, da se stranke same odločijo, kako bodo vložile vlogo pri organu[[5]](#footnote-5) (*ali jo bodo, že izpolnjeno zgolj oddale neposredno pri organu; ali jo bodo vložile ustno na zapisnik neposredno pri organu; ali jo bodo vložile preko državnega portala e-uprava; ali poslale po e-pošti*).

Pisna vloga se praviloma:

* izroči neposredno organu,
* pošlje po pošti ali
* preko osebe, ki opravlja posredovanje vlog kot svojo dejavnost (poslovni ponudnik).

Vloga v elektronski obliki se vloži tako, da se pošlje po elektronski poti informacijskemu sistemu organa ali enotnemu informacijskemu sistemu za sprejem vlog, vročanje in obveščanje. Informacijski sistem vložniku samodejno potrdi prejem vloge.[[6]](#footnote-6)

V zvezi z izročitvijo vloge neposredno pri organu je v praksi treba ločiti dva načina neposrednega sprejemanja vlog, in sicer na tiste, ki jih posamezniki že izpolnjene oddajo neposredno pri organu (ne oddajo na pošti) ter tiste, ki jih organ sprejme ustno na zapisnik ali z izpolnjevanjem obrazca pri organu. Javni uslužbenci so v slednjem namreč v skladu z določili Uredbe o upravnem poslovanju[[7]](#footnote-7) (v nadaljevanju UUP) dolžni pomagati pri vlaganju vlog, vloge pregledovati in opozarjati na morebitne nepravilnosti in pomanjkljivosti, dajati druge splošne informacije in nuditi pomoč v skladu s posebnimi predpisi[[8]](#footnote-8).

Vložitev vlog preko informacijskega sistema za oddajo vlog (e-vloge) zagotavlja Državni portal E-uprava (v nadaljevanju eUprava). Te vloge eUprava pošlje organom za izvajanje njihovih upravnih nalog. eUprava omogoča fizičnim osebam brezplačno in prostovoljno uporabo varnega elektronskega predala ter hrambo dokumentov za namene poslovanja z organi.[[9]](#footnote-9)

Elektronska vloga (v nadaljevanju e-vloga) je sestavljena iz elektronskega obrazca, informacij o ustanovah, ki lahko prejmejo vlogo, morebitnem plačilu upravnih in drugih taks ter ostalih stroškov in morebitnih zahtevanih prilogah. Vsako elektronsko vlogo sistem eUprava posreduje neposredno ustanovi, ki je pristojna za izvedbo postopka in ki jo je stranka v postopku oddaje vloge izbrala. Prejemnik vloge je ustanova javne uprave, ki preko portala eUprava prejme vlogo (vlogo državljana ali pravne osebe). Prejemnik vlogo obravnava in izvede postopek, za katerega je bila vloga podana. Prejemnik vloge stranko obvesti o rešitvi postopka (sklep, odločba, izpisek iz uradne evidence, potrdilo idr.).[[10]](#footnote-10)

* 1. **Dostopnost do storitev neposredno na upravni enoti**

Organ sprejema vloge ves poslovni čas[[11]](#footnote-11), stranke pa v času uradnih ur organa. Stranko se lahko pri organu tudi naroči in UUP določa, da svetovalec za pomoč strankam ali druga uradna oseba naroči stranko na njeno zahtevo pri uradni osebi, ki je pooblaščena za opravljanje posameznih dejanj oziroma odločanje v upravnem ali drugem postopku; naročanje poteka v skladu z notranjimi pravili in notranjo organizacijo ter sistemom vodenja v organu[[12]](#footnote-12). UUP določa, da imajo stranke in druge osebe dostop do organa v času uradnih ur - tedaj je organ dolžan te osebe sprejeti. V tem času mora organ sprejeti stranke, ne glede na to, ali so naročene[[13]](#footnote-13).

* 1. **Dopisi**

Demokratičnost razvoja medsebojnega občevanja med državo in njenimi prebivalci zahteva dosledno odgovarjanje na vsako zahtevo, kritiko[[14]](#footnote-14), pohvalo ali drugo pisanje stranke[[15]](#footnote-15). UUP zato določa[[16]](#footnote-16), da organ odgovori na vse dopise, iz katerih je mogoče razbrati pričakovanje odgovora organa in identiteto pošiljatelja, razen če se vsebina dopisa nanaša na postopek, ki se še vodi pri organu, če je dopis šikanozen ali če je organ pošiljatelju na bistveno podobno vprašanje že odgovoril. Stranka je upravičena s strani organa dobiti tudi pojasnilo o poteku njenega konkretnega postopka in razlogu, zaradi katerega odločba ni bila izdana v zakonsko določenem roku[[17]](#footnote-17).

* 1. **Izvajanje zakona o splošnem upravnem postopku**

Predstojnik[[18]](#footnote-18) državnega organa, organa samoupravne lokalne skupnosti oziroma organizacije z javnimi pooblastili, mora skrbeti, da se v organu oziroma v organizaciji pravilno uporablja ta zakon, zlasti pa, da se upravne zadeve rešujejo v predpisanih rokih, in skrbeti za strokovno izpopolnjevanje delavcev, ki odločajo v upravnih zadevah.

1. **Poslovanje organa v času razglašene epidemije**

Zakon o interventnih ukrepih za omilitev posledic drugega vala epidemije COVID-19 (ZIUOPDVE)[[19]](#footnote-19), je v 53. členu določil spremembe in dopolnitve ZUP[[20]](#footnote-20), po katerem ob naravnih in drugih hujših nesrečah, ob epidemijah ali podobnih izrednih dogodkih (v nadaljnjem besedilu: izredni dogodek), ki v večjem obsegu vplivajo na položaj strank po tem zakonu, omejujejo ali onemogočajo upravno odločanje posameznega organa ali vseh organov, vlada z odlokom določi začasne ukrepe, določene s tretjim odstavkom tega člena. Z odlokom iz prejšnjega odstavka se določi začasne ukrepe, organe, na katere se nanašajo, in čas veljavnosti ukrepov. Glede na okoliščine izrednega dogodka se lahko določi eden ali več začasnih ukrepov, ki so nujni, primerni in sorazmerni za zavarovanje položaja strank ter omogočanje odločanja v upravnih zadevah.

V zakonu so navedeni konkretni začasni ukrepi, med njimi tudi napr.:

* vlaganje vlog izven poslovnega časa in v dela prostih dneh;
* vlaganje vlog po elektronski poti brez varnega elektronskega podpisa s kvalificiranim potrdilom in način ugotavljanja istovetnosti vložnikov;
* omejitev vlaganja vlog neposredno pri organu, razen vlog, ki se po zakonu vložijo samo pri organu;
* določitev vročanja z vložitvijo v elektronski predal, ki ni varen elektronski predal po 86. členu tega zakona, če se naslovniku omogoči, da se z odločbo, sklepom ali drugim dokumentom lahko seznani;
* prekinitev teka roka za uveljavitev procesnih pravic in izpolnitev procesnih obveznosti, roka za uveljavljanje materialnih pravic ter izpolnitev materialnih obveznosti, če je zaradi izrednega dogodka onemogočeno poslovanje organa ali onemogočeno ali znatno oteženo uveljavljanje pravic in izpolnjevanje obveznosti strank, razen v nujnih zadevah.

Na podlagi 306a.člena ZUP je bil sprejet Odlok o začasnih ukrepih za zmanjšanje tveganja okužbe in preprečevanje širjenja nalezljive bolezni COVID-19 v upravnih zadevah[[21]](#footnote-21) (v nadaljevanju Odlok), določbe katerega so začele veljati naslednji dan po objavi v Uradnem listu, to je 11. 12. 2020, velja pa do konca epidemije nalezljive bolezni COVID-19, vendar najdlje tri mesece. Odlok vsebuje podrobnejša pravila poslovanja organov v času veljavnosti začasnih ukrepov, in sicer glede vlaganja vlog brez varnega elektronskega podpisa s kvalificiranim potrdilom, omejitve vlaganja vlog pri organu, omejitve sodelovanja javnosti, pregledovanje dokumentov, vročanje dokumentov in podaljševanja rokov.

1. **UGOTOVITVE NADZORA**

Upravna inšpektorica je postopanje s prejetimi vlogami preverjala v glavni pisarni. Glavna pisarna namreč prevzame vso pošto[[22]](#footnote-22), naslovljeno na organ. Pošto odpre, pregleda in evidentira v evidenco dokumentarnega gradiva prek informacijskega sistema za vodenje evidence dokumentarnega gradiva.[[23]](#footnote-23) Pošto v elektronski obliki[[24]](#footnote-24) lahko organ prejme tudi neposredno v informacijski sistem za vodenje evidence dokumentarnega gradiva[[25]](#footnote-25). Pošta v elektronski obliki se za potrebe evidentiranja ne tiska.[[26]](#footnote-26)

Pošta v fizični obliki se prejema ves poslovni čas organa. Pošta v elektronski obliki se prejema ves čas. Za čas sprejema pošte v fizični obliki se šteje čas, ko javni uslužbenec pošto prevzame. Za čas sprejema pošte v elektronski obliki se šteje čas, ko informacijski sistem organa pošto prejme. [[27]](#footnote-27)

V času trajanja začasnih ukrepov velja pravilo:

*»Vloge se lahko vložijo po elektronski poti tudi brez varnega elektronskega podpisa s kvalificiranim potrdilom.*

*V vlogah iz prejšnjega odstavka se vložnik lahko identificira z elektronskim podpisom, ki ni enakovreden lastnoročnemu podpisu, z uradno dodeljeno identifikacijsko številko ali drugim enoličnim identifikatorjem, ki ga za potrebe elektronskega poslovanja določi organ.[[28]](#footnote-28)*

*Organ, pristojen za sprejem vloge, ni dolžan sprejeti vloge v fizični obliki ali ustne vloge na zapisnik oziroma na predpisan ali drugače določen obrazec, ki jo vložnik vlaga neposredno pri organu, razen vloge, ki se po zakonu, ki ureja vlaganje vloge v konkretni upravni zadevi, lahko vloži samo pri organu.*

*Stranke, ki v skladu s prejšnjim odstavkom vlagajo vloge neposredno pri organu, vložitev predhodno najavijo in se o času vložitve vloge dogovorijo z organom. Postopek naročanja, telefonske številke in elektronski naslovi se objavijo na javno dostopnem mestu in na spletni strani organa skupaj z informacijami o uveljavitvi začasnih ukrepov. Organ zagotavlja naročanje po telefonu ves poslovni čas.*

*Pri vlaganju vlog pri organu morajo stranke skladno s strokovnimi priporočili uporabljati zaščitno opremo.[[29]](#footnote-29)«*

Evidenca dokumentarnega gradiva se vodi v elektronski obliki v informacijskem sistemu za vodenje evidence dokumentarnega gradiva na podlagi načrta klasifikacijskih znakov in po vrstnem redu zadev[[30]](#footnote-30). Glavna pisarna evidentira prejete dokumente (lahko pa tudi javni uslužbenec, ki je dokument prejel ali pripravil). Dokumenti se evidentirajo v okviru zadeve[[31]](#footnote-31) in pošljejo v reševanje isti dan, ko organ prejme dokument, najpozneje pa naslednji delovni dan. Javni uslužbenec, na katerega je zadeva signirana[[32]](#footnote-32), zagotovi ustrezno evidentiranje dokumentov v zadevi.

Upravna enota za vodenje evidence dokumentarnega gradiva uporablja informacijski sistem SPIS (v nadaljevanju IS). V nadzoru so bili pridobljeni podatki z vpogledom v IS in sicer je upravna inšpektorica po metodi na preskok opravila pregled štirih (4) zadev iz seznama petih (5) najpogostejših vloženih vlog po posameznih mesecih.

Upravna inšpektorica je najprej preverila ažurnost obravnavanja vlog (kdaj so bile posamezne vloge signirane (dodeljene) v reševanje javnemu uslužbencu, kdaj je bilo na zadevi opravljeno prvo dejanje v postopku, npr. formalni pregled vloge in dopis za dopolnitev vloge, kot to določa ZUP v 67. členu in pregledala 20 naključno izbranih zadev za vsak mesec posebej. V nadaljevanju zapisnika so navedeni primeri, ki jih je upravna inšpektorica pregledala.

Podatke o prejetih vlogah po e-poti je pridobila iz evidence E-uprave, Ministrstva za javno upravo.

1. **Ravnanje z vlogami v januarju 2020**

*UE Celje je v obdobju od 1. 1. 2020 do 31. 1. 2020 prejela po elektronski poti 59 vlog. Največ vlog je bilo vloženih za prijavo stalnega naslova v tujini (5), za podaljšanje veljavnosti prometnega dovoljenja (4), za prijavo začasnega prebivališča (4), za prijavo začasnega prebivališča za mladoletnega otroka (3) in za prijavo stalnega prebivališča (3).*

* 1. **Vloge za prijavo stalnega naslova v tujini**

Dne 4. 1. 2020 je stranka vložila vlogo, ki jo je UE isti dan evidentirala pod št. 210-7/2020-5. Dne 6. 1. 2020 je uradna oseba UE prijavila strankin stalni naslov v tujini.

Dne 23. 1. 2020 je stranka vložila vlogo, ki jo je UE isti dan evidentirala pod št. 210-7/2020-19. Dne 23. 1. 2020 je uradna oseba UE prijavila strankin stalni naslov v tujini.

Dne 28. 1. 2020 je stranka vložila vlogo, ki jo je UE isti dan evidentirala pod št. 210-7/2020-22. Dne 28. 1. 2020 je uradna oseba UE prijavila strankin stalni naslov v tujini.

Dne 28. 1. 2020 je stranka vložila vlogo, ki jo je UE isti dan evidentirala pod št. 210-7/2020-24. Dne 28. 1. 2020 je uradna oseba UE prijavila strankin stalni naslov v tujini.

**1.2 Vloge za podaljšanje veljavnosti prometnega dovoljenja**

Dne 10. 1. 2020 je stranka vložila vlogo, ki jo je UE evidentirala dne 13. 1. 2020 pod št. 217-20/2020-2. Dne 14. 1. 2020 je uradna oseba UE opravila podaljšanje prometnega dovoljenja.

Dne 22. 1. 2020 je stranka vložila vlogo, ki jo je UE isti dan evidentirala pod št. 217-3/2020-2. Dne 22. 1. 2020 je uradna oseba UE opravila podaljšanje prometnega dovoljenja.

Dne 22. 1. 2020 je stranka vložila vlogo, ki jo je UE isti dan evidentirala pod št. 217-25/2020. Dne 22. 1. 2020 je uradna oseba UE opravila podaljšanje prometnega dovoljenja.

Dne 31. 1. 2020 je stranka vložila vlogo, ki jo je UE isti dan evidentirala pod št. 217-75/2020. Dne 7. 2. 2020 je uradna oseba UE opravila podaljšanje prometnega dovoljenja.

* 1. **Vloge za prijavo začasnega prebivališča**

Dne 2. 1. 2020 je stranka vložila vlogo, ki jo je UE evidentirala dne 2. 1. 2020 pod št. 210-7/2020-1. Dne 3. 1. 2020 je uradna oseba UE izvedla prijavo začasnega prebivališča.

Dne 8. 1. 2020 je stranka vložila vlogo, ki jo je UE evidentirala dne 8. 1. 2020 pod št. 210-7/2020-8. Dne 15. 1. 2020 je uradna oseba UE izvedla prijavo začasnega prebivališča.

Dne 13. 1. 2020 je stranka vložila vlogo, ki jo je UE evidentirala dne 13. 1. 2020 pod št. 210-7/2020-12. Dne 14. 1. 2020 je uradna oseba UE izvedla prijavo začasnega prebivališča.

Dne 15. 1. 2020 je stranka vložila vlogo, ki jo je UE evidentirala dne 15. 1. 2020 pod št. 210-7/2020-15. Dne 15. 1. 2020 je uradna oseba UE izvedla prijavo začasnega prebivališča.

**1.4 Vloge za prijavo začasnega prebivališča za mladoletnega otroka in drugo osebo**

Dne 8. 1. 2020 je stranka vložila vlogo, ki jo je UE isti dan evidentirala pod št. 210-7/2020-8. Dne 9. 1. 2020 je uradna oseba UE izvedla prijavo začasnega prebivališča.

Dne 8. 1. 2020 je stranka vložila vlogo, ki jo je UE isti dan evidentirala pod št. 210-7/2020-9. Dne 9. 1. 2020 je UE izvedla prijavo začasnega prebivališča.

Dne 23. 1. 2020 je stranka vložila vlogo, ki jo je UE evidentirala dne 23. 1. 2020 pod št. 210-7/2020-21. Dne 24. 1. 2020 je uradna oseba UE pozvala stranko, da dopolni vlogo. Vloga je bila dopolnjena dne 24. 1. 2020. Dne 27. 1. 2020 je uradna oseba UE izvedla prijavo začasnega prebivališča.

**1.5 Vloge za prijavo stalnega prebivališča**

Dne 3. 1. 2020 je stranka vložila vlogo, ki jo je UE evidentirala dne 3. 1. 2020 pod št. 210-7/2020-2. Dne 3. 1. 2020 je uradna oseba UE prijavila stalno prebivališče.

Dne 10. 1. 2020 je stranka vložila vlogo, ki jo je UE evidentirala dne 10. 1. 2020 pod št. 210-7/2020-11. Dne 12. 1. 2020 je uradna oseba UE je prijavila stalno bivališče.

Dne 28. 1. 2020 je stranka vložila vlogo, ki jo je UE evidentirala dne 29. 1. 2020 pod št. 210-7/2020-25. Dne 29. 1. 2020 je uradna oseba UE prijavila stalno prebivališče.

1. **Ravnanje z vlogami v februarju 2020**

*UE Celje je v obdobju od 1. 2. 2020 do 29. 2. 2020 prejela po elektronski poti 30 vlog. Največ vlog je bilo vloženih za podaljšanje veljavnosti prometnega dovoljenja (7), za prijavo začasnega prebivališča (3), za prijavo stalnega prebivališča (2) za prijavo stalnega prebivališča za mladoletnega otroka in drugo osebo (2) in za izdajo dovoljenja za organizacijo javne prireditve oziroma shoda (1).*

**1.2 Vloge za podaljšanje veljavnosti prometnega dovoljenja**

Dne 11. 2. 2020 je stranka vložila vlogo, ki jo je UE isti dan evidentirala pod št. 217-3/2020-3. Dne 11. 2. 2020 je uradna oseba UE opravila podaljšanje prometnega dovoljenja.

Dne 12. 2. 2020 je stranka vložila vlogo, ki jo je UE isti dan evidentirala pod št. 217-3/2020-4. Dne 12. 2. 2020 je uradna oseba UE opravila podaljšanje prometnega dovoljenja.

Dne 19. 2. 2020 je stranka vložila vlogo, ki jo je UE isti dan evidentirala pod št. 217-3/2020-5. Dne 19. 2. 2020 je uradna oseba UE opravila podaljšanje prometnega dovoljenja.

Dne 28. 2. 2020 je stranka vložila vlogo, ki jo je UE isti dan evidentirala pod št. 217-3/2020-9. Dne 28. 2. 2020 je uradna oseba UE opravila podaljšanje prometnega dovoljenja.

**2.2 Vloge za prijavo začasnega prebivališča**

Dne 1. 2. 2020 je stranka vložila vlogo, ki jo je UE isti dan evidentirala pod št. 210-7/2020-29. Dne 4. 2. 2020 je UE izvedla prijavo začasnega prebivališča.

Dne 11. 2. 2020 je stranka vložila vlogo, ki jo je UE evidentirala dne 12. 2. 2020 pod št. 210-7/2020-33. Dne 12. 2. 2020 je UE je izvedla prijavo začasnega prebivališča.

Dne 12. 2. 2020 je stranka vložila vlogo, ki jo je UE isti dan evidentirala pod št. 210-7/2020-34. Dne 13. 2. 2020 je UE izvedla prijavo začasnega prebivališča.

* 1. **Vloge za prijavo stalnega prebivališča**

Dne 25. 2. 2020 je stranka vložila vlogo, ki jo je UE evidentirala dne 26. 2. 2020 pod št. 210-7/2020-40. Dne 26. 2. 2020 je uradna oseba UE izvedla prijavo stalnega prebivališča.

Dne 26. 2. 2020 je stranka vložila vlogo, ki jo je UE evidentirala dne 26. 2. 2020 pod št. 210-7/2020-41. Dne 26. 2. 2020 je uradna oseba UE izvedla prijavo stalnega prebivališča.

* 1. **Vloge za prijavo začasnega prebivališča za mladoletnega otroka in drugo osebo**

Dne 13. 2. 2020 je stranka vložila vlogo, ki jo je UE isti dan evidentirala pod št. 210-7/2020-35. Dne 14. 2. 2020 je uradna oseba UE izvedla prijavo stalnega prebivališča.

Dne 20. 2. 2020 je stranka vložila vlogo, ki jo je UE isti dan evidentirala pod št. 210-7/2020-39. Dne 24. 2. 2020 je UE izvedla prijavo stalnega prebivališča.

* 1. **Vloga za izdajo dovoljenja za organizacijo javne prireditve oziroma shoda**

Dne 27. 2. 2020 je stranka vložila vlogo, ki jo je UE evidentirala dne 27. 2. 2020 pod št. 215-63/2020. Dne 2. 3. 2020 je uradna oseba UE sestavila dopis za dopolnitev vloge. Vloga je bila dopolnjena na elektronski naslov uradne osebe UE dne 3. 3. 2020, uradna oseba UE pa je dopolnitev vloge posredovala po e-pošti v glavno pisarno, ki je dopolnitev evidentirala naslednji dan oziroma dne 4. 3. 2020.V zadevi je bilo odločeno dne 3. 3. 2020.

1. **Ravnanje z vlogami v septembru 2020**

*UE Celje je v obdobju od 1. 9. 2020 do 30. 9. 2020 prejela po elektronski poti 180 vlog. Največ vlog je bilo vloženih za prijavo začasnega prebivališča (26), za prijavo začasnega prebivališča za mladoletno ali drugo osebo (9), za podaljšanje veljavnosti prometnega dovoljenja (7), za prijavo stalnega prebivališča (7) in za izdajo potrdila iz matičnega registra (6).*

* 1. **Vloge za prijavo začasnega prebivališča**

Dne 8. 9. 2020 je stranka vložila vlogo, ki jo je UE evidentirala dne 8. 9. 2020 pod št. 210-7/2020-706. Dne 9. 9. 2020 je uradna oseba UE izvedla prijavo začasnega prebivališča.

Dne 8. 9. 2020 je stranka vložila vlogo, ki jo je UE evidentirala dne 9. 9. 2020 pod št. 210-7/2020-708. Dne 9. 9. 2020 je UE izvedla prijavo začasnega prebivališča.

Dne 9. 9. 2020 je stranka vložila vlogo, ki jo je UE isti dan evidentirala pod št. 210-7/2020-712. Dne 10. 9. 2020 je uradna oseba UE izvedla prijavo začasnega prebivališča.

Dne 15. 9. 2020 je stranka vložila vlogo, ki jo je UE isti dan evidentirala pod št. 210-7/2020-722. Dne 16. 9. 2020 je uradna oseba UE izvedla prijavo začasnega prebivališča.

* 1. **Vloge za prijavo začasnega prebivališča za mladoletnega otroka in drugo osebo**

Dne 1. 9. 2020 je stranka vložila vlogo, ki jo je UE evidentirala dne 1. 9. 2020 pod št. 210-7/2020-687. Dne 7. 9. 2020 je uradna oseba UE izvedla prijavo začasnega prebivališča.

Dne 2. 9. 2020 je stranka vložila vlogo, ki jo je UE isti dan evidentirala pod št. 210-7/2020-699. Dne 8. 9. 2020 je UE izvedla prijavo začasnega prebivališča.

Dne 17. 9. 2020 je stranka vložila vlogo, ki jo je UE isti dan evidentirala pod št. 210-7/2020-724. Dne 18. 9. 2020 je uradna oseba UE izvedla prijavo začasnega prebivališča

Dne 22. 9. 2020 je stranka vložila vlogo, ki jo je UE isti dan evidentirala pod št. 210-7/2020-741. Dne 23. 9. 2020 je uradna oseba UE izvedla prijavo začasnega prebivališča.

* 1. **Vloge za podaljšanje veljavnosti prometnega dovoljenja**

Dne 4. 9. 2020 je stranka vložila vlogo, ki jo je UE isti dan evidentirala pod št. 217-3/2020-235. Dne 4. 9. 2020 je uradna oseba UE opravila podaljšanje prometnega dovoljenja.

Dne 8. 9. 2020 je stranka vložila vlogo, ki jo je UE isti dan evidentirala pod št. 217-8/2020-236. Dne 8. 9. 2020 je uradna oseba UE opravila podaljšanje prometnega dovoljenja.

Dne 10. 9. 2020 je stranka vložila vlogo, ki jo je UE isti dan evidentirala pod št. 217-3/2020-237. Dne 10. 9. 2020 je uradna oseba UE opravila podaljšanje prometnega dovoljenja.

Dne 18. 9. 2020 je stranka vložila vlogo, ki jo je UE isti dan evidentirala pod št. 217-3/2020-238. Dne 18. 9. 2020 je uradna oseba UE opravila podaljšanje prometnega dovoljenja.

* 1. **Vloge za prijavo stalnega prebivališča**

Dne 2. 9. 2020 je stranka vložila vlogo, ki jo je UE evidentirala istega dne pod št. 210-7/2021-695. Dne 8. 9. 2020 je UE izvedla prijavo stalnega prebivališča.

Dne 9. 9. 2020 je stranka vložila vlogo, ki jo je UE evidentirala dne 9. 9. 2021 pod št. 210-7/2020-711. Dne 10. 9. 2020 je UE izvedla prijavo stalnega prebivališča

Dne 9. 9. 2020 je stranka vložila vlogo, ki jo je UE evidentirala istega dne pod št. 210-7/2020-707. Dne 9. 9. 2020 je je UE izvedla prijavo stalnega prebivališča.

Dne 2. 9. 2020 je stranka vložila vlogo, ki jo je UE evidentirala istega dne pod št. 210-7/2020-697. Dne 7. 9. 2020 je je UE izvedla prijavo stalnega prebivališča.

* 1. **Vloge za izdajo izpiska iz matičnega registra o rojstvu**

Dne 7. 9. 2020 je stranka vložila vlogo, ki jo je UE evidentirala dne 7. 9. 2020 pod št. 021-56/2020-35. Dne 11. 9. 2020 je uradna oseba UE izdala izpisek.

Dne 18. 9. 2020 je stranka vložila vlogo, ki jo je UE evidentirala dne 18. 9. 2020 pod št. 021-56/2020-40. Dne 22. 9. 2020 je uradna oseba UE izdala izpisek.

Dne 18. 9. 2020 je stranka vložila vlogo, ki jo je UE evidentirala dne 18. 9. 2020 pod št. 021-56/2020-42. Dne 22. 9. 2020 je uradna oseba UE izdala izpisek.

Dne 20. 9. 2020 je stranka vložila vlogo, ki jo je UE evidentirala dne 20. 9. 2020 pod št. 021-56/2020-44. Dne 22. 9. 2020 je uradna oseba UE izdala izpisek.

1. **Ravnanje z vlogami v oktobru 2020**

*UE je v obdobju od 1. 10. 2020 do 31. 10. 2020 prejela po elektronski poti 171 vlog. Največ vlog je bilo vloženih za prijavo začasnega prebivališča (68), za prijavo začasnega prebivališča za mladoletnega otroka ali drugo osebo (18), za podaljšanje veljavnosti prometnega dovoljenja (12), za prijavo začasnega prebivališča s strani stanodajalca (7), in za izdajo izpiska iz matičnega registra o rojstvu – za drugo osebo (5).*

* 1. **Vloge za prijavo začasnega prebivališča**

Dne 5. 10. 2020 je stranka vložila vlogo, ki jo je UE isti dan evidentirala pod št. 210-7/2020-773. Dne 7. 10. 2020 je UE izvedla prijavo začasnega prebivališča.

Dne 5. 10. 2020 je stranka vložila vlogo, ki jo je UE isti dan evidentirala pod št. 210-7/2020-775. Dne 6. 10. 2020 je UE izvedla prijavo začasnega prebivališča

Dne 5. 10. 2020 je stranka vložila vlogo, ki jo je UE isti dan evidentirala pod št. 210-7/2020-4. Dne 8. 10. 2020 je UE izvedla prijavo začasnega prebivališča.

Dne 8. 10. 2020 je stranka vložila vlogo, ki jo je UE isti dan evidentirala pod št. 210-7/2020-779. Dne 9. 10. 2020 je UE izvedla prijavo začasnega prebivališča

* 1. **Vloge za prijavo začasnega prebivališča za mladoletno ali drugo osebo**

Dne 13. 10. 2020 je stranka vložila vlogo, ki jo je UE isti dan evidentirala pod št. 210-7/2020-792. Dne 15. 10. 2020 je UE izvedla prijavo začasnega prebivališča.

Dne 15. 10. 2020 je stranka vložila vlogo, ki jo je UE isti dan evidentirala pod št. 210-7/2020-803. Dne 16. 10. 2020 je UE izvedla prijavo začasnega prebivališča.

Dne 15. 10. 2020 je stranka vložila vlogo, ki jo je UE isti dan evidentirala pod št. 210-7/2020-805. Dne 16. 10. 2020 je UE izvedla prijavo začasnega prebivališča.

Dne 16. 10. 2020 je stranka vložila vlogo, ki jo je UE isti dan evidentirala pod št. 210-7/2020-808. Dne 20. 10. 2020 je UE izvedla prijavo začasnega prebivališča.

* 1. **Vloge za podaljšanje veljavnosti prometnega dovoljenja**

Dne 5. 10. 2020 je stranka vložila vlogo, ki jo je UE isti dan evidentirala pod št. 217-3/2021-242. Dne 5. 10. 2020 je uradna oseba UE opravila podaljšanje prometnega dovoljenja.

Dne 5. 10. 2020 je stranka vložila vlogo, ki jo je UE isti dan evidentirala pod št. 217-3/2020-243. Dne 5. 10. 2020 je uradna oseba UE opravila podaljšanje prometnega dovoljenja.

Dne 7. 10. 2020 je stranka vložila vlogo, ki jo je UE isti dan evidentirala pod št. 217-3/2020-244. Dne 7. 10. 2020 je uradna oseba UE opravila podaljšanje prometnega dovoljenja.

Dne 15. 10 2020 je stranka vložila vlogo, ki jo je UE isti dan evidentirala pod št. 217-3/2020-245. Dne 15. 10. 2020 je uradna oseba UE opravila podaljšanje prometnega dovoljenja.

* 1. **Vloge za prijavo začasnega prebivališča s strani stanodajalca**

Dne 16. 10. 2020 je stranka vložila vlogo, ki jo je UE isti dan evidentirala pod št. 210-7/2020-821. Dne 19. 10. 2020 je UE izvedla prijavo začasnega prebivališča.

Dne 22. 10. 2020 je stranka vložila vlogo, ki jo je UE isti dan evidentirala pod št. 210-7/2020-845. Dne 26. 10. 2020 je UE izvedla prijavo začasnega prebivališča.

Dne 26 10. 2020 je stranka vložila vlogo, ki jo je UE isti dan evidentirala pod št. 210-7/2020-859. Dne 26. 10. 2020 je UE izvedla prijavo začasnega prebivališča.

Dne 26. 10. 2020 je stranka vložila vlogo, ki jo je UE evidentirala dne 27. 10. 2020 pod št. 210-655/2020-1. Dne 27. 10. 2020 je UE izvedla prijavo začasnega prebivališča.

* 1. **Vloge za izdajo izpiska iz matičnega registra o rojstvu – za drugo osebo**

Dne 1. 10. 2020 je stranka vložila vlogo, ki jo je UE evidentirala dne 2. 10. 2020 pod št. 021-56/2020-46. Dne 8. 10. 2020 je uradna oseba UE izdala izpisek.

Dne 6. 10. 2020 je stranka vložila vlogo, ki jo je UE evidentirala dne 6. 10. 2020 pod št. 021-56/2020-47. Dne 8. 10. 2020 je uradna oseba UE izdala izpisek.

Dne 16. 10. 2020 je stranka vložila vlogo, ki jo je UE evidentirala dne 16. 10. 2020 pod št. 021-56/2020-49. Dne 22. 10. 2020 je uradna oseba UE izdala izpisek.

Dne 20. 10. 2020 je stranka vložila vlogo, ki jo je UE evidentirala dne 20. 10. 2020 pod št. 021-56/2020-52. Dne 22. 10. 2020 je uradna oseba UE izdala izpisek.

1. **Ravnanje z vlogami v januarju 2021**

*UE Celje je v obdobju od 1. 1. 2021 do 31. 1. 2021 prejela po elektronski poti 125 vlog. Največ vlog je bilo vloženih za prijavo začasnega prebivališča (28), za prijavo začasnega prebivališča za mladoletnega otroka in drugo osebo (19), za podaljšanje veljavnosti prometnega dovoljenja (11), za prijavo začasnega prebivališča s strani stanodajalca (10) in za prijavo stalnega prebivališča (8).*

**5.1 Vloge za prijavo začasnega prebivališča**

Dne 2. 1. 2021 je stranka vložila vlogo, ki jo je UE evidentirala dne 2.1. 2021 pod št. 210-6/2021-1. Dne 5. 1. 2020 je uradna oseba UE pozvala stranko, da dopolni vlogo. Vloga je bila dopolnjena dne 5. 1. 2021. Dne 6. 1. 2021 je uradna oseba izvedla prijavo začasnega bivališča.

* Upravna inšpektorica ugotavlja, da dopis za dopolnitev vloge ne vsebuje opozorila na pravne posledice za stranko v primeru, če zahtevani podatki ne bodo posredovani, niti ne vsebuje roka za dopolnitev zahteve oziroma za dostavo podatkov. Če upravni organ pozove stranko na dopolnitev vloge, mora v pozivu jasno navesti, katera dokazila in v kakšnem roku naj jih stranka predloži in jo tudi pravilno opozoriti na posledico, v primeru nedopolnitve vloge v postavljenem roku. Navedeno predstavlja kršitev načela varstva pravic strank iz 7. člena ZUP.

**Pripombe organa:**

1. Zadeva št. 210-6/2021-1 – █

Vloga vložena 2. 1. 2021, poziv za dopolnitev: 5. 1. 2021.

V pozivu ni določen rok dopolnitev zahteve – ZPPreb-1 (Ur. list RS, št 52/16) je v 2. odst. 22. člena taksativno našteval primere, kdaj upravna enota uvede postopek preverjanja resničnosti prijave, med drugim je v 3. točki drugega odstavka to tudi v primeru, ko posameznik ne predloži dokazila, da ima pravico do prebivanja na naslovu, ki ga prijavlja (kar je bilo v konkretnem primeru). Upravna enota bi morala torej takoj uvesti postopek preverjanja resničnosti prijave, brez da stranko »prijazno« opominja, da vloga ni popolna. Zato v teh primerih roka za dopolnitev ni mogoče določiti, saj po preteku roka vloge ni možno zavreči ali zavrniti. V zadnjem odstavku poziva z dne 5. 1. 2021 je uradna oseba zato stranko opozorila le na »pravne posledice«, ki lahko nastanejo, to je, da upravna enota uvede postopek preverjanja resničnosti prijave. V skoraj v vseh takih primerih so stranke vlogo dopolnile, saj se je izkazalo, da so ob oddajanju vloge pozabile pripeti še dokazila.

Glede na spremembe ZPPreb-1A, pa je od 27. 6. 2021 dalje za take primeru predpisan skrajšan postopek, to je poziv za dopolnitev v roku 8 dni, in odločba o zavrnitvi, kadar vlagatelj vloge ne dopolni v roku.

*Presoja upravne inšpektorice: Upravna inšpektorica sprejema pojasnilo organa, zato umika svoj očitek o kršitvi določb ZUP v tem primeru.*

Dne 4. 1. 2021 je stranka vložila vlogo, ki jo je UE evidentirala dne 4. 1. 2021 pod št. 210-6/2021-4. Dne 6. 1. 2021 je uradna oseba UE izvedla prijavo začasnega prebivališča.

Dne 5. 1. 2021 je stranka vložila vlogo, ki jo je UE evidentirala istega dne pod št. 210-6/2021-8. Dne 6. 1. 2021 je uradna oseba UE izvedla prijavo začasnega prebivališča.

Dne 7. 1. 2021 je stranka vložila vlogo, ki jo je UE evidentirala istega dne pod št. 210-6/2021-11. Dne 8. 1. 2021 je uradna oseba UE izvedla prijavo začasnega prebivališča.

**5.2 Vloge za prijavo začasnega prebivališča za mladoletnega otroka in drugo osebo**

Dne 7. 1. 2021 je stranka vložila vlogo, ki jo je UE evidentirala dne 7. 1. 2021 pod št. 210-6/2021-1. Dne 11. 1. 2021 je uradna oseba UE izvedla prijavo začasnega prebivališča.

Dne 12. 1. 2021 je stranka vložila vlogo, ki jo je UE evidentirala dne 12. 1. 2021 pod št. 210-6/2021-28. Dne 13. 1. 2021 je uradna oseba UE izvedla prijavo začasnega prebivališča.

Dne 17. 1. 2021 je stranka vložila vlogo, ki jo je UE evidentirala dne 17. 1. 2021 pod št. 210-6/2021-45. Dne 19. 1. 2021 je uradna oseba UE izvedla prijavo začasnega prebivališča.

Dne 19. 1. 2021 je stranka vložila vlogo, ki jo je UE evidentirala dne 19. 1. 2021 pod št. 210-6/2021-50. Dne 27. 1. 2021 je uradna oseba UE izvedla prijavo začasnega bivališča.

* Upravna inšpektorica ugotavlja, da prijava začasnega prebivališča ni bila izvedena v skladu z načelom ekonomičnosti postopka, saj je bila prijava izvedena 11 dan od vložitve vloge.

***Pripombe organa:***

1. *Zadeva št. 201-6/2021-50 – █*

*Vloga vložena 19. 1. 2021,  dne 21. 1. 2021 je uradna oseba vlagatelja po e-pošti pozvala na dopolnitev vloge, stranka je kasneje vlogo dopolnila, dne 27. 1. 2021 pa je bila izvedena prijava prebivališča.*

*V izogib dodatnega evidentiranja postopkov, ki jih je že tako ali tako veliko število in jih zaradi kadrovske podhranjenosti ni mogoče sproti reševati, je uradna oseba v primeru nepopolne vloge prijavitelja praviloma pozvala, da vlogo za prijavo prebivališča dopolni in nato prijavo izvršila. Kdaj je prijava prebivališča izvedena, pa je odvisno od tega, kdaj prijavitelj vlogo dopolni.*

***Presoja upravne inšpektorice:***

* *Upravna inšpektorica sprejema pojasnilo UE, ki pa na ugotovitve upravne inšpektorice o kršitvi 14. člena ZUP, nimajo nobenega vpliva. Zato tudi zgoraj navedeni očitki o kršitvi procesne zakonodaje, ostajajo nespremenjeni.*

5.3 **Vloge za podaljšanje veljavnosti prometnega dovoljenja**

Dne 7. 1. 2021 je stranka vložila vlogo, ki jo je UE isti dan evidentirala pod št. 217-3/2021-1. Dne 7. 1. 2021 je uradna oseba UE opravila podaljšanje prometnega dovoljenja.

Dne 13. 1. 2021 je stranka vložila vlogo, ki jo je UE isti dan evidentirala pod št. 217-3/2021-3. Dne 13. 1. 2021 je uradna oseba UE opravila podaljšanje prometnega dovoljenja.

Dne 22. 1. 2021 je stranka vložila vlogo, ki jo je UE isti dan evidentirala pod št. 217-3/2021-7. Dne 22. 1. 2021 je uradna oseba UE opravila podaljšanje prometnega dovoljenja.

Dne 27. 1. 2021 je stranka vložila vlogo, ki jo je UE isti dan evidentirala pod št. 217-3/2021-11. Dne 27. 1. 2021 je uradna oseba UE opravila podaljšanje prometnega dovoljenja.

**5.4** **Vloge za prijavo stalnega prebivališča**

Dne 7. 1. 2021 je stranka vložila vlogo, ki jo je UE evidentirala istega dne pod št. 210-6/2021-13. Dne 11. 1. 2021 je uradna oseba UE izvedla prijavo stalnega prebivališča.

Dne 14. 1. 2021 je stranka vložila vlogo, ki jo je UE evidentirala dne 14. 1. 2021 pod št. 210-6/2021-38. Dne 19. 1. 2021 je uradna oseba UE izvedla prijavo stalnega prebivališča.

Dne 21. 1. 2021 je stranka vložila vlogo, ki jo je UE evidentirala istega dne pod št. 210-6/2021-56. Dne 22. 1. 2021je uradna oseba UE izvedla prijavo stalnega prebivališča.

Dne 24. 1. 2021 je stranka vložila vlogo, ki jo je UE evidentirala istega dne pod št. 210-6/2021-63. Dne 27. 1. 2021 je uradna oseba UE izvedla prijavo stalnega prebivališča.

**5.5 Vloge za prijavo začasnega prebivališča s strani stanodajalca**

Dne 3. 1. 2021 je stranka vložila vlogo, ki jo je UE evidentirala dne 3.1. 2021 pod št. 210-6/2021-2. Dne 6. 1. 2021 je uradna oseba UE izvedla prijavo začasnega prebivališča.

Dne 7. 1. 2021 je stranka vložila vlogo, ki jo je UE evidentirala dne 7. 1. 2021 pod št. 210-6/2021-22. Dne 11. 1. 2021 je uradna oseba UE izvedla prijavo začasnega prebivališča

Dne 14. 1. 2021 je stranka vložila vlogo, ki jo je UE evidentirala istega dne pod št. 210-6/2021-39. Dne 2. 2. 2021 je uradna oseba UE izvedla prijavo začasnega prebivališča.

* Upravna inšpektorica ugotavlja, da prijava začasnega prebivališča ni bila izvedena v skladu z načelom ekonomičnosti postopka, saj je bila prijava izvedena 23 dan od vložitve vloge.

***Pripombe organa:***

1. *Zadeva št. 210-6/2021-39 – █*

*Vloga vložena 14. 1. 2021. V času daljše odsotnosti uradne osebe vloga ni bila rešena. Po prihodu iz █, točneje dne 2. 2. 2021, je uradna oseba v RSP evidentirala postopek preverjanja resničnosti prijave (210-55/2021), v Lotus Notes pa je vnesla tekoči datum, to je datum izdaje 2. 2. 2021.*

**Presoja upravne inšpektorice:**

* Upravna inšpektorica sprejema pojasnilo UE, ki pa na ugotovitve v osnutku zapisnika o kršitvi 14. člena ZUP, nimajo nobenega vpliva. Zato tudi zgoraj navedeni očitki o kršitvi procesne zakonodaje ostajajo nespremenjeni.

Dne 16. 1. 2021 je stranka vložila vlogo, ki jo je UE evidentirala istega dne pod št. 210-6/2021-42. Dne 27. 1. 2021 je uradna oseba UE izvedla prijavo začasnega prebivališča.

* Upravna inšpektorica ugotavlja, da prijava začasnega prebivališča ni bila izvedena v skladu z načelom ekonomičnosti postopka, saj je bila prijava izvedena 11 dan od vložitve vloge.

***Pripombe organa:***

1. *Zadeva št. 210-6/2021-42 – █*

*Vloga vložena 16. 1. 2021, dne 27. 1. 2021 je uradna oseba uvedla postopek preverjanja resničnosti prijave (ni izvedla prijave začasnega prebivališča) - postopek pod št. 210-36/2021; Zakon o prijavi prebivališča (Uradni list RS, št. 52/16) je v 6. točki drugega odstavka 22. člena določal, da če upravna enota dvomi, da posameznik na naslovu, ki ga prijavlja, stalno prebiva, se uvede postopek preverjanja resničnosti prijave. V konkretnem primeru gre za naslov stanodajalca, kjer je prijavljeno večje število oseb, za katere se dvomi, da vse dejansko prebivajo na naslovu.*

**Presoja upravne inšpektorice:**

* Upravna inšpektorica je skrbno preučila pojasnilo UE o razlogih za zamudo pri prijavi začasnega prebivališča. Po mnenju upravne inšpektorice pojasnila UE, niso opravičljiv razlog za zamudo pri prijavi začasnega prebivališča, saj je v tretjem odstavku istega člena navedeno, da UE posamezniku prijavi začasno prebivališče na naslovu, ki ga prijavlja, za čas, dokler ne preveri resničnosti podatkov oziroma dokazil. Če se uvede postopek preverjanja resničnosti prijave stalnega prebivališča na podlagi 4. točke prejšnjega odstavka, upravna enota posamezniku prijavi začasno prebivališče v naselju oziroma ulici, ki jo je navedel ob prijavi[[33]](#footnote-33) , kar pa v konkretnem primeru ni bilo izvedeno. Zato očitek, da prijava začasnega prebivališča v obravnavanem primeru, ni bila izvedena v skladu z načelom ekonomičnosti v postopku, ostaja nespremenjen.

**Zaključne ugotovitve:**

Upravna inšpektorica ugotavlja, da je UE Celje v pregledanih zadevah ažurno reševala zadeve (v večini primerov so bile vloge rešene v parih delovnih dneh od njihovega prejema). Le v posameznih zadevah je bilo ugotovljeno daljše reševanje zadev in sicer:

* 210-6/2021-42, rešena zadeva v 11 dneh,
* 210-6/2021-39, rešena zadeva v 23 dneh,
* 210-6/2020-50, rešena zadeva v 8 dneh.

1. **Odgovarjanje na dopise**

Z vpogledom v klasifikacijski znak 021 in 092 je upravna inšpektorica preverjala odzivnost organa na dopise strank.

UE dopise strank in odgovore nanje evidentira v dokumentnem seznamu. Upravna inšpektorica je pridobila dokumentni seznam za leti 2020 in 2021 in pregledala odzivnost v obdobju od 1. 1. 2020 do 29. 2. 2020, od 1. 9. 2020 do 31. 10. 2020 ter od 1. 1. 2021 do 31. 1. 2021. Izbrala je 6 prejetih dopisov strank.

Pri pregledu dopisov, ki so evidentirani v zadevah:

* dopis pod 091-16/2020-33 z dne 19. 1. 2020, posredovan odgovor dne 22. 1. 2020
* dopis pod 091-27/2020-111 z dne 29. 10. 2020, posredovan odgovor organa dne 29. 10. 2020
* dopis pod 091-18/2021-30 z dne 5. 1. 2021, posredovan odgovor organa dne 5. 1. 2021
* dopis pod 091-29/2020-78 z dne 22. 9. 2020, posredovan odgovor organa dne 23. 9. 2020
* dopis pod 091-16/2021-30 z dne 5. 1. 2021, posredovan odgovor organa dne 5. 1. 2021
* dopis pod 021-76/2021-50 z dne 18. 1. 2021, posredovan odgovor dne 18. 1. 2021

je bilo ugotovljeno, da je UE na vse zgoraj navedene dopise strank odgovorila pravočasno oziroma v predpisanem roku.

1. **Izvajanje določbe 3. odstavka 96. člena ZUP**

Upravna inšpektorica je vpogledala tudi v e-oglasno desko organa (UE Celje) na enotnem državnem portalu e-uprava ter preverjala pravilnost objavljenih podatkov oziroma vsebin, ki jih je dovoljeno objavljati v primeru vročitev dokumentov z javnim naznanilom[[34]](#footnote-34)

Pri pregledu objav vsebin na oglasni deski UE v zadevah:

* št. 214-1611/2021-5 z dne 4. 5. 2021
* 210-780/2020-5 z dne 5. 5. 2021
* 215-31/2021-2 z dne 22. 4. 2021
* 210-805/2020-18 z dne 22. 4. 2021
* 214-48/2021-6 z dne 29. 4. 2021

ni bilo ugotovljeno nepravilnostih .

1. **Dostopnost do storitev**

Na UE Celje naročanje strank tako, kot v letu 2020, poteka po telefonu tudi v letu 2021. V primeru, da se posamezna stranka želi naročiti, mora poklicati na številko 03--- ali poslati e-pošto na uradni naslov organa ue.celje@gov.si.

Poslovanja strank pri svetovalcih UE je ostal nespremenjen, tudi v času sprejetih ukrepov zaradi razglašene epidemije. Prisotni so pojasnili, da se svetovalec UE sam dogovori s stranko za sprejem oziroma obravnavo. Naročeno stranko svetovalec UE prevzame pri vhodu UE in jo po končani obravnavi pospremi do izhoda.

V primeru, da stranka želi nujno opraviti storitev na UE, brez predhodnega naročila, vodstvo UE preuči nujnost primera in v primeru, da so izkazani okoliščine nujne obravnave, tako stranko tudi sprejmejo.

Pritožb strank v zvezi z vnaprejšnjim naročanjem na storitve niso imeli.

1. **UKREPI**

**Upravna inšpektorica na podlagi 307. f člena ZUP načelniku UE Celje █, odreja:**

* da se seznani z ugotovitvami inšpekcijskega nadzora in vsebino izdanega zapisnika in z njimi seznani uradne osebe, ki sprejemajo in rešujejo vloge po e-poti in jih opozori na spoštovanje določb 14. člena ZUP v zadevah, v katerih je bil opravljen nadzor,
* da IJS na e-naslov gp.ijs@gov.si **do 13. 8. 2021** predloži poročilo o tem, kakšne ukrepe je sprejel za odpravo ugotovljenih nepravilnosti skupaj z dokazili.

 Roze Ristevska, univ. dipl. prav.

 UPRAVNA INŠPEKTORICA

 INŠPEKTORICA VIŠJA SVETNICA

Vročiti:

* Upravna enota Celje, ue.celje@gov.si, po elektronski pošti;
1. S tem pojmom so mišljene vloge vložene po e-pošti, kot tudi vloge oddane preko e-uprave [↑](#footnote-ref-1)
2. Odlok o začasnih ukrepih za zmanjšanje tveganja okužbe in preprečevanje širjenja nalezljive bolezni COVID-19 v upravnih zadevah (Uradni list RS, št. [183/20](http://www.uradni-list.si/1/objava.jsp?sop=2020-01-3218)). [↑](#footnote-ref-2)
3. 1. člen UUP; [↑](#footnote-ref-3)
4. 63. člen ZUP; [↑](#footnote-ref-4)
5. T. Jerovšek . … Občevanje organov in strank, …… [↑](#footnote-ref-5)
6. Drugi odstavek 63. člena ZUP; [↑](#footnote-ref-6)
7. Uradni list RS, št. [9/18](http://www.uradni-list.si/1/objava.jsp?sop=2018-01-0353), [14/20](http://www.uradni-list.si/1/objava.jsp?sop=2020-01-0461) in [167/20](http://www.uradni-list.si/1/objava.jsp?sop=2020-01-2919); [↑](#footnote-ref-7)
8. prvi odstavek 19. člena UUP; [↑](#footnote-ref-8)
9. 23. člen UUP; [↑](#footnote-ref-9)
10. <https://e-uprava.gov.si/pomoc-kontakt/pomoc-pri-uporabi/pomocnik-pri-vlogah.html>; [↑](#footnote-ref-10)
11. Poslovni čas je čas poslovanja organa z drugimi organi ali drugimi državnimi organi. (1. odstavek 25. člen UUP); [↑](#footnote-ref-11)
12. 21. člen UUP; [↑](#footnote-ref-12)
13. T. Gliha et al., Uredba o upravnem poslovanju z uvodnimi pojasnili in predstavitvijo novosti, Uradni list RS, Ljubljana 2018, str. 47; [↑](#footnote-ref-13)
14. Pripombe strank organ obravnava in nanje odgovori najpozneje v 15 dneh po prejemu, če razpolaga s strankinim osebnim imenom in naslovom. Če stranka ni zadovoljna z odgovorom, se lahko obrne na organ, ki izvaja nadzor nad organom, ki je podal odgovor. Ta možnost se v odgovoru posebej navede. Za odgovor na to vlogo veljajo roki iz prejšnjega odstavka (15. člen UUP); [↑](#footnote-ref-14)
15. T. Jerovšek . … Občevanje organov in strank, …… [↑](#footnote-ref-15)
16. 17. in 22. člen UUP; [↑](#footnote-ref-16)
17. 1. odstavek 22. člena UUP; [↑](#footnote-ref-17)
18. 320. člen ZUP; [↑](#footnote-ref-18)
19. Uradni list RS, ŠT. 175/2020 z dne 27. 11. 2020; [↑](#footnote-ref-19)
20. 306a. člen ZUP; [↑](#footnote-ref-20)
21. Uradni list RS, št. 183/2020 z dne 10. 12. 2020; [↑](#footnote-ref-21)
22. Pošta je zapis ali stvar, ki jo na kakršen koli način prejmejo organi (16. točka 6. člena UUP); [↑](#footnote-ref-22)
23. 1. odstavek 35. člena UUP; [↑](#footnote-ref-23)
24. Dokument v elektronski obliki je dokument, ki je zapisan v digitalni ali analogni obliki (2. točka 6. člena UUP; [↑](#footnote-ref-24)
25. Evidenca dokumentarnega gradiva je temeljna evidenca o opravljanju del in nalog organa. ) V evidenco dokumentarnega gradiva se evidentira dokumentarno gradivo, ki ga organ prejme ali nastane pri njegovem delu. (1. in 2. odstavek 48. člena UUP); [↑](#footnote-ref-25)
26. 6. odstavek 35. člena UUP; [↑](#footnote-ref-26)
27. 36. člen UUP; [↑](#footnote-ref-27)
28. 3. člen Odloka; [↑](#footnote-ref-28)
29. 4. člen Odloka; [↑](#footnote-ref-29)
30. 49. člen UUP; [↑](#footnote-ref-30)
31. Če se z dokumentom zadeva začne, glavna pisarna ali za to določeni javni uslužbenec dokument uvrsti v novo zadevo, ki jo odpre tako, da zanjo izbere tisti klasifikacijski znak iz načrta klasifikacijskih znakov, ki ustreza vsebini celotne zadeve. Če dokument nadaljuje obstoječo zadevo, se uvrsti v to zadevo. (44. člen UUP); [↑](#footnote-ref-31)
32. Dodeljevanje je določitev tistega, ki bo zadevo reševal, in se izvede kot evidentiranje signirnega znaka med evidenčne podatke dokumenta v evidenci dokumentarnega gradiva (signiranje) in takojšnje pošiljanje dokumentarnega gradiva nosilcu signirnega znaka. (1. odstavek 64. člena UUP); [↑](#footnote-ref-32)
33. Glej 3. odstavek 22. člena ZPPreb-1 (Ur. list RS, št 52/16). [↑](#footnote-ref-33)
34. Tretji odstavek 96. člena ZUP:« ….., odredi, da se vse nadaljnje vročitve v postopku opravljajo tako, da se na oglasni deski in na enotnem državnem portalu e-uprava objavi sporočilo o vročanju z javnim naznanilom, v katerem se navedejo podatki o vzrokih za tako vročanje, organ, ki je dokument izdal, številka, datum in vrsta dokumenta, osebno ime oziroma firma naslovnika, naslov za vročanje oziroma drugo stalno ali začasno prebivališče, če naslovnik nima naslova za vročanje, sedež pravne ali fizične osebe, registrirane za opravljanje dejavnosti, navedba upravne zadeve, datum javne objave sporočila z opozorilom, da ga mora naslovnik prevzeti v 15 dneh, posledice iz petega odstavka tega člena in kraj, kje je dokument.

 [↑](#footnote-ref-34)